Danbib udviklingsplan 2012 — DBC
OLS – Open Library Strategy Migration af bibliotek.dk | Open Agency | OpenSearch | Open Universal Search | Open Source | Standardisering og åbne grænsesnit | Bibliografisk udvikling | Den nuværende platform for DanBib, netpunkt og Z-punkt
Brugerundersøgelse | DBC’s posthus – aflevering af poster | Biblioteksvejviser | WorldCat | Dataindhold - søgning – visning – bestilling – BOB7 | OLS – Open Library Strategy
Den teknologiske udvikling af DanBib-systemet i 2012 har fortsat udgangspunkt i OLS – Open Library Strategy. OLS betyder først og fremmest
implementering af en serviceorienteret arkitektur (SOA)
anvendelse og udvikling af åbne standarder overalt tilslutning til Open Source Communities. På udvalgte områder som fx søgemotor, biblioteksvejviser og lånesamarbejde har der altid været udviklings- og driftsrelationer og dermed samfinansiering mellem DanBib og bibliotek.dk. I kraft af OLS udvikles nu en række services og funktioner som vil føre til endnu flere og tættere relationer mellem DanBib og bibliotek.dk.
Med den serviceorienterede arkitektur får bibliotekerne og andre interesserede også mulighed for at implementere OLS-services og -funktioner i egne løsninger. Også Open Source strategien vil give bibliotekerne nye muligheder.Derfor er det i de kommende år naturligt at samtænke udviklingsplaner, finansiering og organisation omkring bibliotekernes infrastruktur.
Migration af bibliotek.dk
I 2011 er migration af bibliotek.dk påbegyndt som den første af de nationale databaser. En pæn del af arbejdet med denne migration er i lige så høj grad forarbejde til den senere migration af DanBib.
Den største indsats i 2011 har været arbejdet med en ny datamodel. I juni 2011 publiceredes hovedlinjerne i den nye model: http://danbib.dk/index.php?doc=datamodel_ny
Arbejdet med at udmønte denne i detaljer og implementere den er i gang i resten af 2011, og forventes afsluttet i løbet af foråret 2012.
En lang række andre funktioner som i dag ikke findes i OLS, men som skal bruges af bibliotek.dk, vil blive udviklet med tanke for den senere variant i DanBib og andre professionelle systemer.
Open Ressource Sharing - bestilområdet
OpenResource Sharing er de services og komponenter der indgår i DBCs bestilsystem. Første version af det nye bestilsystem blev sat i drift i 1. juni 2010, hvor det afløste det hidtidige BOB-system. Siden da er systemet udvidet med flere nye ILL-services (ILL: inter-library-loan): automatisk udveksling af stregkoder (shipping), annullering, fornyelse og hjemkaldelse af ILL, ligesom der i forbindelse med andre projekter (fx Dokumentlevering via Serial Solutions projektet sammen med Statsbiblioteket (se nedenfor) og bibliotek.dk-migrationsprojektet), videreudvikles på de webservices der indgår i bestilkomplekset.
Dokumentlevering som auto-ILL fra SB-licenser via bibliotek.dk
Dette projekt er et bibliotek.dk-projekt, men store dele af de funktioner der bruges er OLS-udvikling. Formålet med projektet er at slutbrugere uden adgang til de licenspakker som forskningsbiblioteker abonnerer på – konkret Serial Solutions via Statsbiblioteket - får adgang til forskningsartikler. Se nærmere i bibliotek.dk-udviklingsplanen. For de biblioteksansatte giver det en let tilgængelig formidlingsplatform til videnskabelige tidsskriftartikler.
Fra VIP-webservicen til OpenAgency service
De fleste systemleverandører har udviklet produkter der opdaterer lokale lånerregistre med data fra VIP-basen (VIP: Vejviser- og informationsparametre for bibliotekerne). Fælles er at disse produkter anvender VIP-webservicen (webservce.vip.dbc.dk). Den eksisterende service (som er baseret på SRU-standarden) ønskes udfaset og erstattet af den OpenAgency-webservice som OpenRS benytter. Den er en ”standard” OLS-SOAP-webservice med mulighed for output i xml, php og json. Der er flere ønsker til videreudvikling af webservicen, fx udlevere parametre på alle ILL-services samt NCIP-serveroplysninger. Dette skal aftales mellem DBC og systemleverandører samt Kulturstyrelsen, et møde planlægges i første kvartal 2012.
Open Agency er videreudviklingen af VIP til en WSDL baseret webservice med adgang via REST og SOAP på linje med øvrige Webservices udviklet under OLS.
Det er en ambition, at Open Agency bliver et fælles Agency for bibliotekers servicedeklarationer og diverse parametre, ligesom DBC skal bruge den internt mellem systemer på tilsvarende vis.
Arbejdet koordineres med arbejdet i Styrelsens Forum for Rettighedshåndtering i Biblioteker (FRIB). Formålet med FRIB er at have en løbende tæt kontakt for at sikre en optimal udnyttelse af medarbejdere og økonomiske midler i forbindelse med de forskellige projekter og initiativer, som relaterer sig til håndtering af rettigheder for bibliotekernes brugere - først og fremmest i forhold til digitale ressourcer. [link indsættes når det kommer på styrelsens hjemmeside]
I løbet af 2011/12 udvikles OpenOrder til at kunne håndtere alle materialetype samt at kunne håndtere ILL (altså ikke kun slutbrugerbestillinger som nu). OpenOrder overtager derudover en del af den funktionalitet, der før primært blev etableret i brugergrænsefladelagene, således at serviceniveauet bliver højere i denne webservice, hvilket forbedrer muligheden for at tredjeparts brugergrænseflader endnu bedre udnytter den nationale funktionalitet. Det vil blive muligt for andre serviceaftagere at anvende OpenOrder-webservicen og dermed OpenRS-bestilinfrastrukturen.
OpenFindOrder
Videreudvikling af OpenFindOrder-webservicen til en "kvitteringsservice" til opdatering af eksisterende lokale fjernlånssystemer med afgivne ILL-bestillinger via OpenRS. Til erstatning for den nuværende service baseret på udveksling af krypterede mails i ILL0-format.
OpenFindOrder er den webservice som bla. http://bob.dbc.dk bruger til at hente bestillinger fra ORS-databasen.
Open Search er et centralt projekt i OLS. Projektet omfatter alt lige fra søgemotor til dataindhold/databrønd. Projektet stiller bl.a. krav til et bedre og bredere dataindhold i DanBib. Der arbejdes blandt andet disse områder:
Implementering af ny datamodel
I 2012 påbegyndes migration af af ”DATA-IND”-området, hvorunder også et nyt posthus etableres. Der skal udvikles et nyt DATA-IND kompleks så vejen for bibliotekernes data ind i DanBib og i brønden forenkles og forbedres. Bibliotekernes indberetning i øvrigt – fokus på indberetning af elektroniske tidsskrifter og andre elektroniske ressourcer, som bibliotekerne stiller til rådighed
Data fra andre datakilder, fx vedr. forskning, kulturarv, film og TV
Supplerende indhold knyttet til den enkelte post, bl.a. forsider, indholdsfortegnelser, data fra DBC’s webindekser og forlagsinformation
Der udvikles en platform, der understøtter parallel søgning i eksterne systemer. Dette er en migrering af den eksisterende udelukkende Z39.50 baserede søgeplatform, der i dag er en del af Netpunkt.dk. Den nye platform understøtter fortsat parallel søgning i Z39.50 og/eller SRU/SRW baserede systemer, men derudover understøtter den søgning i udvalgte meget væsentlige internationale systemer, fx Primo Central, DADS, EBSCO og andre digitale tidsskriftsystemer, samt websites mere generelt.
I 2011 er den grundlæggende platform etableret og i 2012 udstilles platformen gennem en webservice, ligesom platformen forventes integreret i nationale produkter.
OLS software publiceres som Open Source. De primære publiceringssteder er oss.dbc.dk, TING.dk og på specifikke områder de Communities, som Danbib software er en del af.
Standardisering og åbne grænsesnit
Udvikling og implementering af standarder er en fast DanBib udviklingsaktivitet. Opgaverne er mangesidede og kræver stor indsigt. Nedenfor omtales to markante områder.
En hovedaktivitet i 2011 var at fastlægge praksis for udveksling af bibliografiske poster i XML-formatet MarcXchange. Dette har udmøntet sig i et sæt guidelines, som er sendt til høring i danZIG.
I forlængelse af revisionen af danMARC2-tegnsættet skal der i 2012 arbejdes på at få fjernet de eksisterende begrænsninger i Basis' tegnrepertoire, ligesom der vil blive ryddet op i de sidste uoverensstemmelser i forhold til danMARC2-tegnsættet. En anden hovedaktivitet i 2011 var at udvide DKABM-formatet. Denne udvidelse er nu afsluttet, og formatet offentliggjort og implementering i DBC's brønd er i gang. I trit med den internationale udvikling på formatområdet samt bestræbelserne på at udvikle services baseret på Linked Open Data i biblioteksverdenen, arbejdes der på at fastlægge RDF-baserede datamodeller (RDF: Resource description framework) for såvel bibliografiske data som autoritetsdata. Disse aktiviteter vil fortsætte i 2012.
I 2011 er registreringspraksis på filmområdet blevet gennemgået og en række forbedringsforslag gennemføres i 2012. I 2012 revideres praksis på musik og multimedier.
Ligesom de øvrige praksisændringer er fokus på slutbrugernes behov for flere søge- og afgrænsningsmuligheder. De giver samtidig bibliotekerne bedre redskaber i formidlingsarbejdet.
Der er i 2011 arbejdet med at udvikle en ny model for autoritetsdata, hvor disse udskilles af de bibliografiske poster og erstattes af referencer mellem egentlige autoritetsposter og de bibliografiske poster. I første fase fokuserer projektet på personnavne med henblik på at Danmark kan deltage i VIAF-samarbejdet (Virtual International Authority File). I senere faser arbejdes med andre autoritetsdata som korporationsnavne og emnedata. Det er en forudsætning i projektet at den nye autoritetsdatamodel i første omgang alene indføres i DBC’s interne produktionsapparat. Evt. implementering i DanBib og dataleverancer vil være en selvstændig beslutning efter koordinering med bibliotekerne og systemleverandørerne.
Jævnfør sidste afsnit under Standardisering og åbne grænsesnit er der i 2011 arbejdet med et projekt, der har som formål at publicere nationalbibliografien som linked open data. Forventningen er at testpublicering kan ske ved årsskiftet 2011-12.
Den nuværende platform for DanBib, netpunkt og Z-punkt
Her nævnes en række mindre forbedringer som søges gennemført i løbet af 2012 inden for DanBib-licensens rammer. Nye projekter som er vigtige for bibliotekerne kan ændre på prioriteringen. Interne projekter fremgår ikke af oversigten.
For at sikre at DBC ikke havde overset problemer eller forbedringsønsker gennemførtes i 1. halvår af 2011 en brugerundersøgelse. Hovedresultaterne er refereret her http://profblog.bibliotek.dk/archive/2011/04/12/brugerundersoegelse-danbib-netpunkt-zpunkt-resultater
Vi kunne konstatere at der efterspurgtes en række ting som allerede fandtes. Vi har derfor indført et Ugens tip, hvor vi laver et blogpostindlæg om en eksisterende funktion eller datatype som måske er gået i glemmebogen. http://profblog.bibliotek.dk/topics/Ugens%20tip
Vi har fået positiv respons på dette, og fortsætter i 2012. Vi kan konstatere at avanceret ccl ikke bruges ofte; et migreret DanBib med muligheder for begrænsning via facetter og flere sorterings- og rankeringsmuligheder vil afhjælpe dette.
Undersøgelsen afdækkede ikke store eller ukendte behov hos brugerne.
DBC’s posthus – aflevering af poster
Pt. skal bibliotekerne aflevere poster til DanBib vha. ftp. Det er planen at posthuset også skal kunne hente og aflevere poster i henhold til OAI-PMH (Open Archives Initiative – Protocol for Metadata Harvesting). Dette skal indgå i arbejdet med nyt posthus som nævnt ovenfor.
I samarbejde med Styrelsen for Bibliotek & Medier vil der ske nogle udvidelser og forbedringer af vejviseren på Netpunkt.
I fortsættelse af Deff-projektet er der etableret en koordineringsgruppe til varetagelse af det overordnede og fremtidige samarbejde med OCLC. I Koordineringsgruppen indgår Styrelsen for Bibliotek og Medier, Statsbiblioteket, Det Kongelige Bibliotek og DBC.
Det generelle samarbejde med OCLC om WorldCat håndteres inden for rammerne DanBib. Samarbejdet omfatter danske bibliotekers genbrug af bibliografiske data fra WorldCat og folkebibliotekernes mulighed for at søge i WorldCat med henblik på bestilling via Statsbiblioteket. Desuden indebærer samarbejdet upload af bibliotek.dk til WorldCat, således at såvel danske som udenlandske brugere via slutbrugergrænsefladen worldcat.org så vidt muligt rammer den korrekte titel i bibliotek.dk – og vejledes om den videre proces. Samtidigt er alle danske offentlige biblioteker, som har lokaliseringer i bibliotek.dk, automatisk blevet medlemmer af OCLC. DBC sender udtræk fra VIP til OCLC med henblik på synliggørelse af bibliotekerne i WorldCat Registry.
Udenfor DanBib-samarbejdet er der etableret et netværk for danske långivende biblioteker, det såkaldte RS-netværk (Ressource Sharing), for biblioteker som fremstår direkte som långivende biblioteker i WorldCat i den biblioteksrettede brugergrænseflade. DBC deltager i netværket, dels som agent for OCLC, herunder administration af lånesamarbejdets økonomi for RS-bibliotekerne, dels som leverandør af særlige løsninger til RS-bibliotekerne.
Dataindhold - søgning – visning – bestilling – BOB
Der foretages løbende mindre forbedringer som oftest ud fra konkrete forslag fra brugerne eller på grund af ændret praksis i metadata.